Í um 160 km. fjarlægð frá Reykjavík er að finna einhvern fallegasta stað landsins , Landmannaafrétt . Vötnin sunnan Tungnaár hafa verið nefnd einu nafni Framvötn sem er skemmtileg nafngift með vísan til staðsetningar þeirra ; sunnan Tungnaár . Vötnin í þessum klasa eru í umsjá Veiðifélags Landmannaafréttar . Vegurinn er oft á tíðum grófur og hægfarinn en á honum eru engin vöð þannig að hann getur hentar þeim sem ekki eru á AWD eða 4 × 4 bílum . Undanfarin ár hefur þessi leið verið opnuð í fyrsta lagi 31. maí og í síðasta lagi 15. júní . Inn að Landmannahelli frá Reykjavík er þessi leið u.þ.b. 206 km. og þar af malarvegur 40 km . Taka ber fram að á leiðinni frá Landmannahelli og niður í Dómadal er lítið og nett vað á Helliskvísl við útfall Löðmundarvatns . Landmannaleið hefur yfirleitt verið opnuð á bilinu 7. til 20. júní ár hvert . Frá Reykjavík og inn að Landmannahelli er þessi leið u.þ.b. 160 km. og malarvegur þar af 30 km . Skylt er hverjum veiðimanni að skila útfylltri veiðiskýrslu til eftirlitsmanna í Landmannahelli . Við veiði skal nota agn , lifandi eða dautt , sem fiskurinn eltir og tekur . Þeir sem brjóta veiðireglurnar , eiga á hættu að missa veiðitæki sín , svo og veiði , þar sem lög um lax - og silungsveiði heimila eftirlitsmönnum að gera upptæk veiðitæki sem notuð eru með ólöglegum hætti . Vinsamlegast sleppið aldrei bleikju . Hendið ekki innyflum og slógi í vötnin . Fuglar friðaðir . Hirðið allt rusl eftir ykkur svo sem girni , öngla og spúna . Gott væri ef þið sjáið eitthvað óeðlilegt , svo sem mikið af dauðum fiskum í fjörunni eða fugla , að þið látið verði svæðisins vita sem allra fyrst . Alltaf á að skila veiðiskýrslum ( bakhlið veiðileyfis ) til varða eða setja hana í póstkassa sem er við gatanamót Landmannaleiðar og afleggjara að Landmannahelli . Líka má skila skýrslum til veiðivarða við Landmannahelli . Akið ekki utan slóða og leggið á merktum bílastæðum við veiðivötnin .